**ELŐTERJESZTÉS**

**Balatonföldvár Város Önkormányzat Képviselő-testületének**

**2023. június 22-i ülésére**

Előterjesztést készítette: Magoriné Csató Anita pénzügyi osztályvezető

**Tárgy:** 2023. évi költségvetés módosításának elfogadása

***Tisztelt Képviselő-testület!***

Balatonföldvár Város Önkormányzat Képviselő-testülete a 2/2023. (II.24.) számú rendeletével fogadta el az önkormányzat 2023. évi költségvetését, melyet a központi intézkedések, helyi döntések és feladatváltozások miatt módosítani szükséges.

1. Balatonföldvár Város Önkormányzatának Képviselő-testülete a **43/2023. (III.16.) Kt. határozat**ában **támogatta a balatonföldvári „Iskolahajó program” előkésztését és jövőbeli megvalósítását**. Ennek érdekében **jóváhagyta** a balatonföldvári kikötőben hajóhellyel rendelkező Krajcár 70-es **cirkáló megvásárlás**át 20 millió Ft-os vételáron.

**Kiadás**

Beruházások

Vitorlás cirkáló megvásárlása 20.000/e Ft

Tartalék - 20.000/e Ft

1. Balatonföldvár Város Önkormányzatának Képviselő-testülete az **56/2023. (IV.21.), az 57/2023. (IV.21) és a 79/2023. (V.25.) Kt. határozat**aiban **egyetértett** azzal, hogy **közvetlen Európai Uniós forrásokra támogatási kérelem kerüljön benyújtásra**, a Kvassay sétány és környezete fejlesztése, a családi pihenőpark kialakításának megvalósítása, valamint a szociális bérlakások létesítése és egészségközpontú fejlesztések végrehajtása tárgykörökben. A képviselő-testület határozataiban a pályázat elkészítésére és benyújtására pályázatonként nettó 2.500 ezer Ft + sikerdíj megbízási díjat fogadott el.

**Kiadás**

Dologi kiadások (szakmai tev. segítő szolg.)

Pályázat elkészítése, benyújtása 7.500/e Ft

Működési ÁFA 2.025/e Ft

Tartalék - 9.525/e Ft

1. Balatonföldvár Város Önkormányzatának Képviselő-testülete a **60/2023. (IV.21.) Kt. határozat**ában döntött, hogy a TOP-1.4.1-19-SO1-2019-00013 azonosítószámú **„Új bölcsőde létrehozása Balatonföldváron” projekt keretén belül kiegészítő eszközöket vásárol**. A rendelkezésre álló pályázati támogatás, mint maradvány, növelte a 2023. évi költségvetés bevételi oldalát, tekintettel arra, hogy tervezéskor még nem volt ismert a konkrét kiadási cél, ezért azt tartalékba helyeztük.

**Kiadás**

Beruházások

Bölcsőde pályázat: kiegészítő eszközök beszerzése 2.128/e Ft

Tartalék - 2.128/e Ft

1. Balatonföldvár Város Önkormányzatának Képviselő-testülete a **78/2023. (V.25.) Kt. határozat**ában úgy határozott, hogy a **Balatonföldvár Város Önkormányzata és intézményei (Pénzügyi gondnokság, Mesevár Óvoda, valamint a Balatonföldvári Nonprofit Kft.)** tekintetében **csatlakozik a 2023. évben induló villamos energia csoportos közbeszerzésre irányuló eljáráshoz**. A képviselő-testület jóváhagyta az energiaévenkénti nettó 900 ezer Ft + ÁFA összegű megbízási díj elkülönítését a tartalék terhére.

**Kiadás**

Dologi kiadások (szakmai tev. segítő szolg.)

Közvil. célú vill.energia besz.szakmai feladatai 900/e Ft

Működési ÁFA 243/e Ft

Tartalék - 1.143/e Ft

1. Balatonföldvár Város Önkormányzata pályázatot nyert a TOP\_PLUSZ-1.1.3-21-SO1 Helyi és térségi turizmusfejlesztés tárgyú felhívás keretében a **TOP\_PLUSZ-1.1.3-21-SO1-2022-00009 azonosító számú „Boldog Békeidők Nyarai Balatonföldváron”** projekt megvalósítására. A támogató a beruházás nettó költségeit finanszírozza. A projekt befejezésének tervezett napja 2026.06.30, emiatt a kiadások jelentős része nem idén realizálódik. *A 2023. évre eső várható költségek az alábbiak szerint alakulnak figyelemmel a költségvetésben már tervezett kötelezettségekre és bevételre.*

**Bevétel**

Felhalmozási célú támogatások ÁHB-ről (B25)

„Boldog Békeidők Nyarai” támogatása 697.762/e Ft

**Kiadás**

Személyi kiadások

Megbízási díjak 2.940/e Ft

Járulékok 344/e Ft

Dologi kiadások (szakmai tev. segítő szolg.)

Kiviteli tervek 4.450/e Ft

Működési ÁFA 1.202/e Ft

Céltartalék 675.428/e Ft

Tartalék 13.398/e Ft

1. Az önkormányzat költségvetésében a **működési** bevételek előirányzata 1.000 ezer Ft összeggel módosítható az előző időszakok ***elszámolt áramdíj visszatérítés***eiből származó **többletbevétel**eknek köszönhetően.

**Bevétel**

Működési bevételek

Egyéb működési bevételek 1.000/e Ft

**Kiadás**

Tartalék 1.000/e Ft

1. A DRV Zrt. megküldte a **2022. évi lakossági víz- és csatornapályázat elszámolás**át. A benyújtott adatszolgáltatásban szereplő adatok alapján Balatonföldvár Város Önkormányzatára vonatkozóan kamattal együtt 2.371.276.- Ft **visszafizetési kötelezettség** keletkezett.

**Bevétel**

Működési célú átvett pénzeszközök (B65)

2022. évi lakossági víz tám. elszámolás (DRV-től) 2.372/e Ft

**Kiadás**

Dologi kiadások

Kamatkiadások (K353) 34/e Ft

A helyi önkormányzatok előző évi elszámolásából származó kiadások (K5021)

2022. évi lakossági víz tám. visszafizetés 2.338/e Ft

1. A **2023. évi május havi normatíva felmérés**ben lejelentett 9 fő lemondás miatt a **szociális étkeztetés támogatásának** előirányzatát 664 e Ft-tal csökkenteni szükséges.

**Bevétel**

Tel.-i önk.-ok egyes szoc. és gy.jóléti fel. támogatása (B113)

Szociális étkeztetés - 664/e Ft

Működési bevétel

Ellátási díjak (B405) - 1.394/e Ft

Kiszámlázott ÁFA (B406) - 376/e Ft

**Kiadás**

Dologi kiadások

Vásárolt élelmezés (K332) - 2.057/e Ft

Működési ÁFA - 377/e Ft

1. Az önkormányzat költségvetésében tervezett **szociális ágazati pótlék rovatok közti átcsoportosítása** vált szükségessé a könyveléssel összhangban.

**Bevétel**

Tel.-i önk.-ok egyes szoc. és gy.jóléti fel. támogatása (B113)

Szociális ágazati pótlék 17.054/e Ft

Működési célú ktgvetési tám. és kiegészítő támogatások (B115)

Szociális ágazati pótlék - 17.054/e Ft

1. Balatonföldvár Város Önkormányzata a Magyarország 2023. évi központi költségvetéséről szóló 2022. évi XXV. törvény 3. A helyi önkormányzatok kiegészítő támogatásai melléklet 2.1.1. jogcíme alatt biztosított **lakossági víz- és csatornaszolgáltatás támogatására beadott pályázat** alapján **vissza nem térítendő támogatásban részesült**, melyet a támogatói okiratban meghatározottak szerint a jogosult víziközmű-szolgáltató (DRV Zrt.) részére tovább kell utalni.

**Bevétel**

Műk.célú ktgvetési és kiegészítő támogatások

Lakossági víz- és csatornaszolgáltatás támogatása 17.450/e Ft

**Kiadás**

Műk.c.tám.nyújtás egyéb vállalkozásnak

DRV Zrt. lakossági víz és csatornaszolgáltatás támogatás továbbutalása 17.450/e Ft

1. Balatonföldvár Város Önkormányzata sikeresen pályázott keménylombú tűzifa beszerzésére a **települési önkormányzatok szociális célú tüzelőanyag vásárláshoz kapcsolódó kiegészítő támogatás keretében**.Az önkormányzatvállalta, hogy erdei m3-ként 2.000.- Ft + ÁFA összegű saját forrást biztosít, ezen felül a szállítás költségeit is finanszírozza. **A** támogatói okirat értelmében a **települést** 2.106.930.- Ft összegű **vissza nem térítendő támogatás illeti**. *A szállítási költség becsült nettó 6.500.- Ft/m3 áron számolva.*

**Bevétel**

Helyi önk.-ok kiegészítő tám.-ai – műk.célú tám.

Szociális célú tüzelőanyag támogatás 2.107/e Ft

**Kiadás**

Dologi kiadások (üzemeltetési anyagok)

Szociális célú tűzifa beszerzés 1.817/e Ft

Egyéb szolgáltatások: szállítási ktg. 514/e Ft

Működési célú ÁFA 630/e Ft

Tartalék - 854/e Ft

1. A Többcélú Kistérségi Társulás Társulási Tanácsa a 2023. május 11-én megtartott Társulási ülésén a 17/2023. (V.11.) sz. BTKT határozatában döntött, hogy a kistérségi TV működéséhez nélkülözhetetlen **adáslebonyolító rendszer felújításához szükséges eszközök**et vásárol, melynek **költségeihez a** **tagok lakosságarányosan járulnak hozzá**. Az eszköz bruttó értéke 715.261.- Ft, melyből Balatonföldvár Város Önkormányzatára eső rész 168.993.- Ft.

**Kiadás**

Működési célú pénzeszközátadások (K506)

Működési hozzájárulás (TV eszközbesz. miatt) 169/e Ft

Tartalék - 169/e Ft

1. Balatonföldvár Város Önkormányzatának Képviselő-testülete Balatonföldvár Város Önkormányzatának 1/1-ed arányú, kizárólagos tulajdonát képező, balatonföldvári 27/3 hrsz. alatt felvett ingatlanon (Balatonföldvár, Keleti strand) található **üzlethelyiségek tartós bérlet**ére pályázatot írt ki. A bérleti díjból várható többletbevétel összege 60 millió Ft, mely a tartalékot növeli. *A benyújtott pályázatok elbírálását követően pontosíjuk ezen összeget, melyre a következő előirányzat módosításakor kerül sor.*

**Bevétel**

Működési bevétel

Tulajdonosi bevétel: bérleti díjak 60.000/e Ft

**Kiadás**

Tartalék 60.000/e Ft

1. Az **önkormányzat**nál a május hónapig lekönyvelt működési kiadások felülvizsgálata kapcsán megállapítható, hogy az eddig felmerült (és év végéig még várható) egyes **dologi kiadások**nak fedezetet szükséges biztosítani vagy előirányzat átcsoportosítással, vagy az általános tartalék terhére.

**Kiadás**

**Dologi kiadások**

*Üzemeltetési anyagok*

Emlékérem beszerzés díszdobozzal 1.181/e Ft

Működési ÁFA 319/e Ft

Tartalék - 1.500/e Ft

*Bérleti díjak* (kikötő használati díj) 488/e Ft

Tartalék - 488/e Ft

*Szakmai tev. segítő szolgáltatás*

Igazságügyi szakértői vélemény: zöld város 83/e Ft

Működési ÁFA - 83/e Ft

Jogi szolgáltatás - 1.328/e Ft

Működési ÁFA 1.328/e Ft

*Egyéb szolgáltatás*

Szúnyoggyérítés 179/e Ft

Tartalék - 179/e Ft

*Működési célú támogatások (K512)*

Tagdíjak 29/e Ft

Tartalék - 29/e Ft

1. a) Balatonföldvár Város Önkormányzatának Képviselő-testülete a **90/2023. (VI.14.) Kt. határozat**ában **döntött**, hogy a **Zöld város program befejezéséhez és környezetének megújításához szükséges többletforrást az OTP Bank Nyrt-nél történő beruházási hitel felvételével kívánja biztosítani**.

**Bevétel**

Beruházási hitel 350.000/e Ft

**Kiadás**

Beruházások

Zöld város program

Szabadtéri színpad és környezetének rendezése 363.637/e Ft

Dologi kiadások

Tartalék - 13.637/e Ft

b) A beruházási hitel felvételének költségei: (kezelési díj, közjegyzői díj)

**Kiadás**

Dologi kiadások

Kezelési díj + közjegyzői díj 2.000/e Ft

Tartalék - 2.000/e Ft

1. A **Közös Önkormányzati Hivatal** 2023. évi költségvetésében a **működési bevételek előirányzata módosítandó**. A tervezett egyéb működési bevételek a **megtérített jogtanácsosi kamarai tagdíj és a biztosítási díj túlfizetés visszautalás**ának összegével növelhetők.

**Bevétel (KÖH)**

Egyéb működési bevétel: díj megtérítés, túlfizetés rendezése 56/e Ft

**Kiadás (KÖH)**

Dologi kiadások

Egyéb üzemeltetési anyagok 56/e Ft

1. A **Közös Önkormányzati Hivatal** megbízást adott egy ügyvédi irodának, hogy adott peres eljárásban képviselje a Hivatalt. Az **ügyvédi díjat** a költségvetés nem tartalmazza. ***Fedezetet előirányzat átcsoportosítással lehet biztosítani a fel nem használt keret terhére***.

**Kiadás (KÖH)**

Dologi kiadások (szakmai tev. segítő szolg.) K336

Egyéb szakmai szolgáltatások: ügyvédi díj 400/e Ft

Egyéb szolgáltatás K337

Nemzeti Közszolg. Egyetem kötelező képzés  - 400/e Ft

**ELŐZETES HATÁSVIZSGÁLATI LAP**

**(a jogalkotásról szóló 2010. évi CXXX. törvény 17. §-a alapján)**

A rendelet-tervezetet tárgyaló Képviselő-testületi ülés időpontja: 2023. június 22.

|  |  |
| --- | --- |
| Rendelet-tervezet megnevezése | 2023. évi önkormányzati költségvetésről szóló rendelet. |
| Társadalmi hatás | A helyi lakosság életminőségének javítása, alapvetős szolgáltatások biztosítása a költségvetési rendelet tervezetben szereplő, kötelező és önként vállalt önkormányzati feladatok megvalósítása által (pl. eü-i, szociális ellátórendszer működtetése, közfoglalkoztatás). |
|  |  |
| Gazdasági, költségvetési hatás | A rendelet tervezetben szereplő működési kiadások az önkormányzat és térségi intézményrendszer működtetését biztosítják. A rendelet tervezet tartalmazza az önkormányzat fejlesztési célú kiadásait is. |
| Környezeti következmények | Nincsenek |
| Egészségi következmények | Nincsenek |
| Adminisztrációs terhek | Az adminisztrációs terhek az előkészítés során elsősorban a pénzügyi osztályon jelentkeznek. |
| A rendelet megalkotásának szükségessége | Jogszabályi kötelezettség (Államháztartásról szóló 2011. évi CXCV. törvény 24. § (3) bekezdés). |
| A jogalkotás elmaradásának várható következményei | Előirányzat gazdálkodás megsértése miatti szankció. |
| A rendelet alkalmazásához szükséges | |
| Személyi feltételek | Rendelkezésre állnak |
| Szervezeti feltételek | Rendelkezésre állnak |
| Tárgyi feltételek | Rendelkezésre állnak |
| Pénzügyi feltelek | Rendelkezésre állnak |

Kérem a Tisztelt Képviselő-testület döntését, hogy Balatonföldvár Város Önkormányzatának 2023. évi költségvetéséről szóló rendeletét alkossa meg, valamint kérem az alábbi határozati javaslat elfogadására:

1. ***Balatonföldvár Város Önkormányzatának képviselő-testülete Magyarország gazdasági stabilitásáról szóló 2011. évi CXCIV. törvény (a továbbiakban: Gst.) 45. § (1) bekezdés a) pontjában kapott felhatalmazás alapján kiadott jogszabályban meghatározottak szerint az önkormányzat saját bevételeinek és*** ***a Gst. 8. § (2) bekezdése szerinti adósságot keletkeztető ügyleteiből eredő fizetési kötelezettségeinek*** ***a költségvetési évet követő három évre várható összegét az alábbiak szerint állapja meg:***

Ft-ban

|  |  |  |  |  |  |
| --- | --- | --- | --- | --- | --- |
| **Megnevezés** | **Sor szám** | **Tárgyév** | **Saját bevétel és adósságot keletkeztető ügyletből eredő fizetési kötelezettség a tárgyévet követő években** | | |
| **2023** | **1. évben  (2024)** | **2. évben  (2025)** | **3. évben (2026)** |
| **A** | **B** | **C** | **D** | **E** | **F** |
| Helyi adók | 01 | 465 500 000 | 500 500 000 | 500 500 000 | 500 500 000 |
| Tulajdonosi bevételek | 02 | 112 000 000 | 37 000 000 | 37 000 000 | 37 000 000 |
| Díjak, pótlékok, bírságok, települési adók | 03 | 2 500 000 | 2 500 000 | 2 500 000 | 2 500 000 |
| Immateriális javak, ingatlanok és egyéb tárgyi eszközök értékesítése | 04 | 500 000 | - | - | - |
| Részesedések értékesítése és részesedések megszűnéséhez kapcsolódó bevételek | 05 | - | - | - | - |
| Privatizációból származó bevételek | 06 | - | - | - | - |
| Garancia- és kezességvállalásból származó megtérülések | 07 | - | - | - | - |
| **Saját bevételek (01+…+07)** | **08** | **580 500 000** | **540 000 000** | **540 000 000** | **540 000 000** |
| **Saját bevételek (08. sor) 50%-a** | **09** | **290 250 000** | **270 000 000** | **270 000 000** | **270 000 000** |
| **Előző év(ek)ben keletkezett tárgyévi fizetési kötelezettség (11+…+17)** | **10** | **99 656 000** | **99 656 000** | **99 656 000** | **99 656 000** |
| Hitelből eredő fizetési kötelezettség (tőke + kamat) | 11 | 99 656 000 | 99 656 000 | 99 656 000 | 99 656 000 |
| Kölcsönből eredő fizetési kötelezettség (tőke + kamat) | 12 | - | - | - | - |
| Hitelviszonyt megtestesítő értékpapír | 13 | - | - | - | - |
| Adott váltó | 14 | - | - | - | - |
| Pénzügyi lízing | 15 | - | - | - | - |
| Halasztott fizetés | 16 | - | - | - | - |
| Kezességvállalásból eredő fizetési kötelezettség | 17 | - | - | - | - |
| **Tárgyévben keletkezett, illetve keletkező, tárgyévet terhelő fizetési kötelezettség (19+…+25)** | **18** | **-** | **73 652 566** | **92 136 046** | **85 531 894** |
| Hitelből eredő fizetési kötelezettség (tőke + kamat) | 19 | - | 73 652 566 | 92 136 046 | 85 531 894 |
| Kölcsönből eredő fizetési kötelezettség (tőke + kamat) | 20 | - | - | - | - |
| Hitelviszonyt megtestesítő értékpapír | 21 | - | - | - | - |
| Adott váltó | 22 | - | - | - | - |
| Pénzügyi lízing | 23 | - | - | - | - |
| Halasztott fizetés | 24 | - | - | - | - |
| Kezességvállalásból eredő fizetési kötelezettség | 25 | - | - | - | - |
| **Fizetési kötelezettség összesen (10+18)** | **26** | **99 656 000** | **173 308 566** | **191 792 046** | **185 187 894** |
| **Fizetési kötelezettséggel csökkentett saját bevétel (09-26)** | **27** | **190 594 000** | **96 691 434** | **78 207 954** | **84 812 106** |

Balatonföldvár, 2023. június 14.

Tisztelettel: Holovits György Huba

polgármester

Törvényességi ellenőrzésre bemutatva:

Ellenjegyezte: ………………………………..

dr. Törőcsik Gabriella jegyző